ถึงคิวหุ้นโพย ‘กรุงไทย’
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
โดย...นายกระทิง &amp; หญิงฟลอร์
 




...ตลาดหุ้นไทยวันที่ 31 ส.ค. พักฐานเล็กๆ ปลายตลาดได้หุ้นแบงก์และพลังงานช่วยตี ดัชนีปิดสูงสุดที่ 913.19 จุด บวก 3.54 จุด มูลค่าซื้อขาย 46,160 ล้านบาท เขียวอยู่ตลาดเดียวในภูมิภาคนี้
...ต่างชาติซื้อสุทธิหนัก 2,419 ล้านบาท 
...แบงก์กรุงไทย (KTB) มาแรง ตัวนี้อยู่ในหุ้นโพยอีกตัวของ “เสี่ย อย” ตัวนี้มาช้ากว่าเพื่อน เพราะระหว่างทางโดนขายตลอดทาง และที่ขึ้นมาแรงได้ใจ แสดงว่าไฟเขียวผ่านตลอด เป้าแรก 16 บาท ไม่ไกลที่จะได้เห็น ถ้าเล่นหุ้นตามเสี่ย อย ต้องใจเย็นยอม “อม” พักใหญ่แล้วได้ตังค์ 
...ส่วนเบอร์ลี่ ยุคเกอร์ (BJC) ของ “เสี่ยเจริญ สิริวัฒนภักดี” เป็นอีกตัวที่เสี่ย อย ล็อกไว้ว่าจะต้องมาแน่นอน 
...ไออีซี (IEC อินเตอร์แนชั่นเนิลเอนจีเนียริง) เพิ่มทุน 2 สตางค์ ระหว่างนี้ถึงวันที่ 3 ก.ย. มีลุ้นหากราคาบนกระดานขยับ
...สหวิริยาฯ (SSI) ถูกขายหนักหลังนักวิเคราะห์พบผู้บริหาร ติงข่าวซื้อโรงถลุงเหล็กของกลุ่มทาทา ไม่ชัดเจน สิงห์เก็งกำไรทั้งหลายเลยพากันมอบตัว 
...จับตาดีลซื้อ บง.สินอุตสาหกรรม (SICCO) ภายใน 1-2 วันนี้ อาจเห็นความคืบหน้าระหว่างคนซื้อขาย
...สรุปแล้ว กลุ่ม “สามารถจัสมินฯ” ไม่ได้ร่วมประมูลใบอนุญาต 3จี ผลทำให้หุ้น 2 กลุ่มนี้ร่วงผล็อยทันตาเห็น ส่วนตัวอื่นๆ ในกลุ่มสื่อสารก็แดงเถือกเหมือนกัน ไม่สนใจนักวิเคราะห์ฟันธง DTAC (โทเทิ่ล แอ็คเซ็สฯ) แอดวานซ์ฯ (ADVANC) ได้ใบอนุญาต 2 ใบ ที่เปิดประมูลรอบแรกชัวร์ๆ